**УТВЪРДИЛ:**



**ДОКЛАД**

от комплексна проверка по прилагане на екологичното законодателство

**Обект:** Площадка за дейности по събиране и третиране на отпадъци от опаковки, стопанисвана от „Йонаси 2022” ЕООД, гр. Враца

**Дата на извършване на проверката:** 21.03.2024 г.

**Място на извършване на проверката:** гр. Враца, ул. „Драган Цанков“ № 6 – складова база ОКС, ПИ с идентификатор № 12259.1011.5 по КККР на гр. Враца

**Проверени компоненти и фактори на околната среда:**

- Отпадъци;

- Екологични щети.

**Основание за проверката:** В изпълнение на Заповед № 26/19.03.2024 г***.*** на Директора на РИОСВ - Враца, на основание чл. 154 от Закона за опазване на околната среда и Годишен план за контролната дейност на РИОСВ - Враца през 2024 г.

**Цели на проверката:**

Планов текущ контрол върху:

- Закона за управление на отпадъците;

- Закон за отговорността за предотвратяване и отстраняване на екологични щети.

**Проверени са следните основни производствени звена, участъци и документи:**

* Площадка за третиране на отпадъци от опаковки;
* Документи – регистрационен документ и др.

***Отпадъци***

***Контрол по Закона за управление на отпадъците (обн. ДВ, бр. 53/2012 г. с изм. и доп.) /ЗУО/ и подзаконовите нормативни актове***

Дружеството стопанисва складово помещение, в което извършва дейности по третиране на отпадъци от опаковки. Площадката на която се извършват дейностите е с трайно предназначение на територията: Урбанизирана и начин на трайно ползване: За складова база. За тази дейност от РИОСВ – Враца на дружеството е издаден Регистрационен документ № 05-РД-247-00 от 24.04.2023 г. На площадката се извършват дейности по предварително третиране (сортиране) на отпадъци от хартиени и картонени опаковки. Дружеството извършва и дейности по събиране и транспортиране на същия вид отпадъци, за което притежава Регистрационен документ № 05-РД-238-00 от 20.01.2022 г., издаден от РИОСВ – Враца.

При направен преглед в НИСО е установено, че оператора води отчетност в електронната платформа. Съгласно направените записи в НИСО на производствената площадка се приемат основно отпадъци от физически лица. Предават се на „Унитрейд Еко“ ООД.

Констатирано е, че дружеството е подало приложимите образци на годишни отчети за 2023 г. през електронната платформа.

Битовите отпадъци се събират в най близо разположения съд от системата за събиране на битови отпадъци в гр. Враца.

***Екологични щети***

***Контрол по Закона за отговорността за предотвратяване и отстраняване на екологични щети (Обн. ДВ. бр. 43/2008г. с изм. и доп.)***

Дейностите които дружеството извършва попадат в Приложение № 1 на Закона за отговорността за предотвратяване и отстраняване на екологични щети (ЗОПОЕЩ, обн. ДВ бр.43/2008г.), т.2 „Дейности по събиране, транспортиране, оползотворяване или обезвреждане на отпадъци в т.ч. опасни отпадъци, за които се изисква разрешение или регистрационен документ, съгласно Закона за управление на отпадъците“. В тази връзка дружеството трябва да има изготвена собствена оценка за възможните случаи за непосредствена заплаха от екологични щети (ЕЩ) и за причинени ЕЩ. Към момента на проверката няма изготвена и представена в РИОСВ-Враца такава оценка.

**Резултати и заключения за съответствие на обекта с изискванията на екологичното законодателство и последващ контрол:**

При извършената проверка е констатирано несъответствие с екологичното законодателство по отношение спазване на изискванията на Закона за отговорността за предотвратяване и отстраняване на екологични щети. На оператора е дадено предписание с посочен срок и отговорник. За изпълнението му ще се извърши последваща проверка.